Esa Keskinen

Esa Juhani Keskinen (s. 3. helmikuuta 1965 Ylöjärvi, Suomi) on suomalainen uransa lopettanut jääkiekkohyökkääjä sekä maailmanmestari, olympiamitalisti ja jääkiekkovalmentaja. Keskinen oli pelaajana mukana voittamassa MM-kultaa 1995 ja MM-hopeaa 1994 sekä olympiahopeaa Calgaryssa 1988 ja olympiapronssia Lillehammerissa 1994. Keskinen on valittu Suomen Jääkiekkoleijonaksi numero 140.

Ura
Nuorten maajoukkueessa Esa Keskinen muodosti Suomen pelätyn ykkösketjun Esa Tikkasen ja Mikko Mäkelän kanssa.

Keskinen oli SM-liigan paras pistemies kausilla 1987–1988, 1992–1993 ja 1993–1994 sekä Ruotsin Elitserienissä 1995–1996. SM-liigassa Keskinen voitti kaksi Suomen mestaruutta ja kaksi hopeaa. Hänet valittiin SM-liigan All Stars -hyökkääjäksi vuosina 1993 ja 1994 sekä Herrasmiespelaajaksi vuosina 1984 ja 1993. SM-liigan parhaaksi pelaajaksi Keskinen valittiin vuonna 1994. Elitserienissä Keskinen teki kaudella 1995–1996 yhden kauden syöttöennätyksen ja voitti Kultaisen kypärän.

Calgary Flames varasi Keskisen NHL:ään viidennellä kierroksella numerolla 101, mutta Keskinen ei koskaan pelannut NHL:ssä.

Tilastot

Muuta
2000-luvun alussa Esa Keskinen voitti pitkällisen oikeustaistelun vakuutusyhtiö Pohjolan kanssa pelaajaurallaan saamansa vamman ja sen korvaamisen johdosta.

Lähteet

Aiheesta muualla 
 Esa Keskinen QuantHockey-sivustolla (suomeksi)
 
Keskisen tiedot Jääkiekkomuseon sivulla

Suomalaiset jääkiekkoilijat
Suomalaiset olympiamitalistit
Jääkiekon maailmanmestarit
Suomalaiset jääkiekkovalmentajat
Lasse Oksanen -palkinnon voittajat
Raimo Kilpiö -palkinnon voittajat
Veli-Pekka Ketola -palkinnon voittajat
Calgary Flamesin varaamat pelaajat
Vuonna 1965 syntyneet
Elävät henkilöt